Ντομαγκόι Πάβισιτς

Ο Ντομαγκόι Πάβισιτς { κροατικά : Domagoj Pavičić} είναι Κροάτης επαγγελματίας ποδοσφαιριστής που αγωνίζεται ως μέσος για τον  Άρη Θεσσαλονίκης στο ελληνικό πρωτάθλημα.

Καριέρα
Ο Πάβισιτς γεννήθηκε στις 9 Μαρτίου 1994 στο Ζαρούν, μια νοτιοδυτική συνοικία του Ζάγκρεμπ της Κροατίας και από πολύ μικρή ηλικία εντάχθηκε στην τοπική NK Jarun Zagreb. Γρήγορα το ταλέντο του εντοπίστηκε από την ΝΚ Ζάγκρεμπ και στη συνέχεια από την Ντιναμό Ζάγκρεμπ, η οποία τον απέκτησε τελικά και διατήρησε τα δικαιώματά του έως το 2017. Με τα χρώματα της Ντιναμό πραγματοποίησε συνολικά 74 εμφανίσεις, πέτυχε 5 γκολ και είχε 4 ασίστ με την πρώτη ομάδα. Ενδιάμεσα παραχωρήθηκε δυο φορές ως δανεικός από το  2012 έως το 2015 στην Λοκομοτίβα Ζάγκρεμπ με τη φανέλα της οποίας είχε 42 συμμετοχές, 10 γκολ και 2 ασίστ. Στις 8 Νοεμβρίου 2013, σημείωσε το πρώτο του γκολ στο κορυφαία Κροατική ποδοσφαιρική κατηγορία, σκοράροντας στον εκτός έδρας αγώνα της Λοκομοτίβα εναντίον της Ζαντάρ .

Την 1η Σεπτεμβρίου 2017, ο Πάβισιτς παραχωρήθηκε δανεικός στη Ριέκα μέχρι τον Ιανουάριο του 2018 . Τον Ιανουάριο του 2018, μετά το τέλος του δανεισμού, ο παίκτης υπέγραψε συμβόλαιο 4+1⁄2 ετών με τη Ριέκα. Κατά τη θητεία του στη Ριέκα, είχε 174 συμμετοχές με 20 γκολ και 24 ασίστ. 

Το καλοκαίρι του 2022, έμεινε ελεύθερος από τη Ριέκα και εντάχθηκε στην Κόνιασπορ, ακολουθούμενος από τον συμπαίκτη του Ρόμπερτ Μούριτς . Με απολογισμό 12 συμμετοχές και μια ασίστ, ολοκλήρωσε την θητεία του στην Τουρκία.

Στις 20 Ιουνίου 2023 υπέγραψε τριετές συμβόλαιο με τον Άρη  . Πραγματοποίησε το ντεμπούτο του με τους "κίτρινους" στις 27 Ιουλίου 2023 στον εκτός έδρας αγώνα της ομάδας του εναντίον της Αραράτ-Αρμενία (τελικό σκορ 1-1), για το θεσμό του ΟΥΕΦΑ Γιουρόπα Κόνφερενς Λιγκ .

Ο Ντομαγκόι Πάβισιτς είναι διεθνής με όλα τα μικρά ηλικιακά αντιπροσωπευτικά συγκροτήματα της χώρας του.

Διακρίσεις

Με τη Ντιναμό Ζάγκρεμπ

Πρωτάθλημα Κροατίας (3): 2013/14, 2014/15, 2015/16
 Κύπελλο Κροατίας (2): 2014/15, 2015/16, 

Με την Ριέκα
 Κύπελλο Κροατίας (2):2018/19, 2019/20

Παραπομπές

Πηγές 
 Προφίλ Ντομαγκόι Πάβισιτς στο transfermarkt.com

Κροάτες ποδοσφαιριστές
Ποδοσφαιριστές Εθνικής Κροατίας Κ21
Ποδοσφαιριστές Πρβα Λίγκα
Ποδοσφαιριστές Ντιναμό Ζάγκρεμπ
Ποδοσφαιριστές ΝΚ Λοκομοτίβα
Μέσοι ποδοσφαιριστές
Ποδοσφαιριστές ΧΝΚ Ριέκα
Κροάτες ποδοσφαιριστές στο εξωτερικό
Ποδοσφαιριστές Κόνιασπορ
Ποδοσφαιριστές Σούπερ Λιγκ Τουρκίας
Ποδοσφαιριστές Άρη Θεσσαλονίκης
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα